Er sam­fé­lagið til­búið í breytingar? - Vinstri græn Skip to content Fólkið Stefnumál Fréttir Varpið Viðburðir Styrktu starfið Po En Search Close Vertu með í VG 3.03.21 Er sam­fé­lagið til­búið í breytingar? Deildu Eldra fólk er fjölbreytt og með margvíslegar þarfir. Við þekkjum öll einhvern á níræðisaldri sem er í frábæru formi og hefur ekkert gefið eftir og við þekkjum flest einhvern sem er farinn að heilsu og jafnvel ekki náð sjötugu. Við "bönnum" þessum áttræða að vinna, en ætlumst hálfvegis til þess af þeim sem er 65, oftast eingöngu á grundvelli aldurs. Við gerum ráð fyrir að sá eldri geti tæplega bjargað sér. Allar þessar fullyrðingar byggja á því að við leyfum okkur að líta á eldra fólk sem samstæðan sviplíkan hóp, en ekki sem einstaklinga með mismunandi langanir, væntingar og þrár. Getum við breytt þessu? Viljum við breyta þessu? Hvar byrjum við? Við höfum lengi horft til þess sem ég hef kallað stofnanalausna. Við byggjum hjúkrunarheimili fyrir 100 manns, það fyllist. Þau sem þar búa fá þá þjónustu sem þau þurfa, og íbúarnir og ættingjar þeirra öðlast hugarró. Nokkrum mánuðum síðar hefur biðlistinn svo aftur náð sömu lengd og við bíðum eftir næstu opnunarhátíð. Því við erum jú öll sammála um að það vantar hjúkrunarrými og það er ómögulegt að fólk bíði eftir nauðsynlegri þjónustu. Með því að bíða og grípa ekki inn í með þjónustu fyrr eða eftir þörfum hins aldraða festumst við í þessu dýrasta úrræði. Það er vel þekkt að með öflugri þjónustu í heimahús, unninni af teymi fagfólks, er hægt að fresta og jafnvel koma í veg fyrir flutning á hjúkrunarheimili. Það er vel þekkt að með endurhæfingu og líkamsrækt eldra fólks, með iðjuþjálfun og stuðningi við athafnir daglegs lífs má gera fólki sjálfu kleift að bjarga sér heima, sem er oftast það sem fólk vill. Það er vel þekkt að með nútímatækni má búa þannig um hnútana að fólk sé öruggt þó það sé eitt. Það er vel þekkt að með því að bjóða jafnvel flókna heilbrigðisþjónustu heim er hægt að koma í veg fyrir spítalainnlagnir eldra fólks og bæta horfur þeirra. Það er líka vel þekkt að innlagnir á spítala geta verið erfiðar og jafnvel hættulegar fyrir eldra fólk og geta orðið undanfari vonleysis og enn frekari heilsubrests. Höfum við efni á að nota áfram 20. aldar lausnir við úrlausn mála eldra fólks á 21. öldinni? Höfum við efni á að nota ekki frekar ódýrari lausnir en dýrari? Er okkur stætt á að hugsa ekki í nýjum lausnum? Er samfélagið tilbúið í breytingar? Ég held það. Ólafur Þór Gunnarsson, þingmaður VG. Upplýsingar Skrifstofa Fyrir fjölmiðla Persónuvernd Hreyfingin Stefnuyfirlýsing Lög hreyfingarinnar Ársreikningar Ályktanir Fundargögn Styrkja hreyfinguna Aðgerðaráætlun VG gegn einelti, kynferðislegri og kynbundinni áreitni og ofbeldi Fylgstu með okkur Skráðu þig á póstlista eða fylgdu okkur á samfélagsmiðlum Skráðu þig Facebook-f Twitter Instagram Vinstrihreyfingin – grænt framboð Túngötu 14 101 Reykjavík email@email.no KT: 421298-2709 Fólkið Þingmenn og ráðherrar Flokksráð Svæðisfélög Sveitarstjórnarfólk UVG EVG Kjördæmisráð Stjórn Stefnumál Alþjóða- og friðarmál Atvinnumál Auðlindir hafs og stranda Byggðamál Efnahagsmál Ferðamál Innflytjendur og fólk á flótta Jöfnuður og félagslegt réttlæti Kjara- og húsnæðismál Kvenfrelsi Landbúnaður Loftslagsvá og náttúra Lýðræðismál Málefni hinsegin fólks Matvælastefna Menning og listir Menntun fyrir okkur öll Neytendamál Nýsköpun Orkumál Ungt fólk að borðinu Velferðarstefna Vinnumarkaðs- og verkalýðsmál Þessi síða styðst við vafrakökur (cookies) til að bæta virkni síðunnar. Með því að vafra um síðuna samþykkir þú notkun þeirra.